Το πρόβλημα της εμπορίας γυναικών: κοινωνιολογική θεώρηση και εκκλησιαστικές δράσεις
Creators: name: Οικονόμου, Μαρία Ιωάννη
Publisher: name: Aristotle University of Thessaloniki
Year: 2012
Subjects: Διακίνηση γυναικών
Ελλάδα
Εκκλησία
Female sextrafficking
Greece
Church

description: Η εμπορία ανθρώπων τις τελευταίες τρεις δεκαετίες έχει λάβει παγκοσμίως ανησυχητικές διαστάσεις. Το σύγχρονο δουλεμπόριο αποτελεί μορφή του διεθνικού οργανωμένου εγκλήματος και αποφέρει τεράστια κέρδη σε διακινητές και δουλοκτήτες. Η πλέον κερδοφόρα μορφή του φαινομένου είναι η διακίνηση για σεξουαλική εκμετάλλευση. Κάθε χρόνο, παρά την ενημέρωση που υπάρχει, καταλήγουν στο δουλεμπόριο του σεξ τουλάχιστον 500.000 νέα θύματα. Σ΄ όλο τον κόσμο διακινείται λαθραία κάθε λεπτό μία γυναίκα ή ένα παιδί με σκοπό τη σεξουαλική εκμετάλλευση. Στην παγκόσμια γεωγραφία της εξαναγκαστικής πορνείας, το ταξίδι της εκπόρνευσης ξεκινά από τις φτωχές χώρες και καταλήγει στις πλούσιες. Η πορεία είναι από την Ανατολή προς τη Δύση, από το Νότο προς το Βορρά, από την περιφέρεια προς το κέντρο. Μεγάλοι κερδισμένοι; Οι δουλέμποροι που βλέπουν τα κέρδη τους να εκτινάσσονται στα ύψη και οι πορνοπελάτες που απολαμβάνουν ποιοτικότερες υπηρεσίες και καλύτερης ποιότητας «εμπόρευμα» σε πολύ προσιτές τιμές. Η Ελλάδα λόγω της γεωγραφικής της θέσης και της διαμόρφωσης των συνόρων (πολλά χιλιόμετρα ακτών, σύνορα με φτωχές βαλκανικές χώρες) αποτελεί σήμερα τόπο διαμετακόμισης και προορισμού γυναικών που διακινούνται με σκοπό τη σεξουαλική εκμετάλλευση. Στόχος του ανά χείρας πονήματος είναι η διερεύνηση του προβλήματος της διακίνησης ενήλικων γυναικών με σκοπό τη σεξουαλική εκμετάλλευση στην Ελλάδα. Η εργασία απαρτίζεται από τρία κεφάλαια. Στο πρώτο επιχειρείται μια αδρομερής χαρτογράφηση του φαινομένου, παρουσιάζονται οι γενεσιουργικοί παράγοντες και οι επιπτώσεις του, σκιαγραφείται το προφίλ των εμπλεκομένων και, τέλος, επιχειρείται η σύνδεσή του με το οργανωμένο έγκλημα. Το δεύτερο κεφάλαιο επικεντρώνεται στην Ελλάδα. Γίνεται αναφορά στο ισχύον καθεστώς πορνείας, στη συνύπαρξη νόμιμης και παράνομης - εξαναγκαστικής πορνείας και στα δίκτυα που δραστηριοποιούνται στη χώρα μας. Το κεφάλαιο κλείνει με προτάσεις και μέτρα για την πάταξη του φαινομένου. Στο τρίτο κεφάλαιο διερευνάται ο ρόλος, οι δράσεις που ανέπτυξε και οι πρωτοβουλίες που ανέλαβε η Εκκλησία, προκειμένου να περιθάλψει θύματα εμπορίας, να προλάβει άλλα και να ευαισθητοποιήσει το ποίμνιό της. Τέλος, η εργασία ολοκληρώνεται με την εξαγωγή συμπερασμάτων.
description: Over the last three decades, trafficking in human beings has grown to an alarming rate worldwide. Current slave trading is a form of trans-national organized crime and brings massive profits to traffickers and slave owners. The most profitable form of this phenomenon is human trafficking for sexual exploitation. Despite continuous efforts to inform the public, every year more than 500,000 people fall victim of human trafficking for sexual exploitation. Around the world every minute one woman or one child are illegally transported for sexual exploitation. In the global map of forced prostitution, the journey of prostitution starts from poor countries and concludes in rich ones. The route is from East to West, from South to North, from regional to central. The big winners? Slave traders who see their profits increase and clients who enjoy services of better quality and get better quality ‘commodities’ at very low prices. Because of Greece’ s geographical position and the formation of its borders (long coastline, bordering with poor Balkan countries) it is today a place of transition and destination of woman who are being transported with the aim of sexual exploitation. The main goal of the paper at hand is to investigate the illegal trafficking of adult women for sexual exploitation in Greece. The project is made up of three parts. At first, a rough description of the phenomenon is attempted, then the functioning factors and the effects are presented, the profile of those involved is outlined, and lastly, its connection with organized crime is attempted. The second chapter focuses on Greece. There is a mention of the current prostitution status, the co-existence of legal and illegal-forced prostitution and the networks that operate in our country. The chapter concludes with suggestions for measures which could be taken to curb the phenomenon. The third and final chapter focuses on the role, action and initiatives taken by the Church of Greece to treat victims of human trafficking, prevent new victims, and to motivate the general public into action. In the end, the project concludes with the drawing of conclusions.